DMI har fredag formiddag udsendt et varsel om vindstød af stormstyrke på mellem 25 til 28 meter i sekundet i Nordjylland. Varslingen gælder i skrivende stund ind til klokken 16.00. -  Vindstød af stormstyrke medfører at tagsten blæser ned, store grene knækker, træer kan vælte og spærre tog- og vejstrækninger. Stor sandsynlighed for at broer må lukkes for trafik, skriver DMI i pressedemeddelelse. Både Vendsyssel, Aalborg, Læse, Jammerbugt og Thisted står til at blive ramt af de kraftige vindstød.

Opsummering:
Flere steder i Nordjylland forventer man i eftermiddag vindstød på op til 28 meter i sekundet.